stanford-oval/wikipedia huggingface dataset:
מיו (פוקימון)
רעיון ויצירה

בניגוד לדמויות הישנות בזיכיון המדיה פוקימון, פיתוחו של מיו לא היה תחת פיקוח של קן סוגימורי, אלא על ידי המתכנת שיגקי מורימוטו. מורימוטו תכנת את מיו והוסיף אותו למשחק בסתר, בתור מתיחה בין הצוות קצת לפני השקתו ביפן, מתוך כוונה שמיו יהיה פוקימון שרק חברי הצוות ידעו איך להשיג. בתום הפיתוח, נוסף מיו למשחק "פוקימון אדום וכחול" לאחר תיקון שגיאות במשחק. על אף שמיו לא נועד להיות פוקימון רגיל במשחק, עקב תקלה, השחקנים היו מסוגלים להיתקל בו.
באביב 1996, נשיא גיים פריק, סאטושי טג'ירי השתמש ביומן המאנגה היפני "CoroCoro Comic" כתערוכה ניסיונית של מיו וחילק את הקלפים הראשונים שלו למשחק הקלפים כמתנות חינם, שהפתיעו רבים מצוות החברה, כולל מורימוטו. בעקבות ההצלחה של הניסוי ב-15 באפריל 1996, גיים פריק הכריזה על תחרות, כאשר 151 הזוכים יזכו במיו. טג'ירי תיאר את השימוש במיו ליצירת הייפ סביב "הדמות הבלתי נראית" בתוך המשחק, כדי להמשיך לעורר עליו עניין רב וכן שמועות ומיתוסים על המשחק שיועברו מפה לאוזן, אשר יגרמו להגברת המכירות של המשחק.
רעיון ויצירה > עיצוב ומאפיינים

כמו מיוטו, מיו הוא פוקימון מסוג על חושי ובעל סטטיסטיקות גבוהות. מורימוטו עיצב אותו בגוון ורוד חיוור, עם עיניים גדולות, וזנב דק וארוך. עורו של הפוקימון מכוסה בפרווה דקה וקצרה, אשר ניתן לראות רק במיקרוסקופ. הדנ"א משלב הרכב גנטי של כל הקיים במיני הפוקימון, והוא מוצג בתור מעין אב קדמון של כל הפוקימונים. מיו הוא פוקימון ביישן ונראה רק לעיתים רחוקות על ידי בני אדם. הוא פוקימון מיתי, אם כי סווג בעבר בתקשורת שאינה יפנית כאגדי לצד הפוקימונים ארטיקונו, זאפדוס, מולטרס ומיוטו. מספרו של מיו בפוקידקס הוא 151, ובכך הוא סוגר את הדור הראשון של פוקימון, כאשר הקודם לו הוא מיוטו במספר ה־150, והעוקב לו הוא צ'יקוריטה במספר ה־152. שמו של מיו מבוסס על אונומטופיה של יללת חתול בוכה, 'מיאו'.
במשחקי הווידאו, מיו מסוגל ללמוד כל מתקפה שניתן ללמד. יחד עם דיטו וסמירגל, מיו מסוגל לשנות את צורתו לשלל פוקימונים אחרים באמצעות המתקפה השתנות (Transform). באנימה, הוא מסוגל ללמוד מהלכי טיסה, טלפורטציה, שינוי צורה, הפיכה לבלתי נראה, וזימון בועות אנרגיה להגנה, שעשוע, או למטרות אחרות.
הופעות > במשחקי הווידאו

מיו מוזכר בפוקימון אדום וכחול באחוזת סינבר
ר. במשך זמן מה, ניתן היה לקבל את מיו רק באופן לגיטימי במשחקי הפוקימון באמצעות נינטנדו. מיו נחשף לראשונה לציבור בגיליון אפריל 1996 של קורוקורו קומיקס. מיו מופיע גם כאחד הפוקימונים שניתן לשחרר מיםהפריט פווכדור מאסטר כדור בסדרת סופר סמאש ברוס.
הופעות > באנימה

הופעתו הראשונה של מיו בסדרת האנימה היה בפוקימון: הסרט הראשון, היכן ששימש כאחת הדמויות הראשיות. בעבר האמינו כי זה זמן רב שמיו מוגדר כפוקימון נכחד, וידוע היה עליו כי הוא היה הפוקימון האגדי הנדיר והעוצמתי ביותר אי פעם. לאחר שנים של מחקר, מדענים הצליחו להשתמש ב-DNA של מיו על מנת ליצור את מיוטו (באנגלית: Mewtwo), שיבוט פוקימוני משופר גנטית של מיו, אשר הופך ליריבו העיקרי בסרט.
הסרט השמיני, פוקימון: לוקאריו והמסתורין של מיו, סובב סביב כוחו של מיו, מגוריו ומקורו. בסרט מוצג עץ משפחה פוקימוני; בו הפוקימון הראשון הוא מיו, והאחרון הוא הו-או, פוקימון אגדי מהדור השני.
הערות שוליים

↑  『ポケットモンスター』スタッフインタビュー (ביפנית). נינטנדו. נבדק ב-6 ביוני 2009. {{cite web}}:  (עזרה)
↑  ポケモン年 (ביפנית). נינטנדו. נבדק ב-6 ביוני 2009. {{cite web}}:  (עזרה)
↑  "The Ultimate Game Freak". Time Asia. 22 בנובמבר 1999. אורכב מ-המקור ב-14 במאי 2009. נבדק ב-7 ביוני 2009. {{cite news}}:  (עזרה)
↑  Chua-Eoan, Howard; Larimer, Tim (22 בנובמבר 1999). "TIMEasia.com - Cover: Digi Mania - Page 2 - 11/22/99". Time Asia. אורכב מ-המקור ב-19 במאי 2009. נבדק ב-21 במאי 2009. {{cite news}}:  (עזרה)
↑  "#151 Mew". IGN. נבדק ב-16 ביוני 2009. {{cite web}}:  (עזרה)
↑  Pokédex: A POKéMON of South America that was thought to have been extinct. It is very intelligent and learns any move.
↑  Pocket Monsters Mewtwo no Gyakushū (VHS) (ביפנית). Japan: Toho/Nintendo. 18 ביולי 1998. {{cite AV media}}:  (עזרה)
↑  "Where Is Mewtwo in Pokémon GO? Theory About Location Of Legendary Creatures". 2 באוגוסט 2016. {{cite web}}:  (עזרה)
↑  Klein, Andy (2 בדצמבר 1999). "Hokeymon". Phoenix New Times. נבדק ב-8 ביוני 2009. {{cite web}}:  (עזרה)
↑  Pokémon: Lucario and the Mystery of Mew (DVD). VIZ Media. 19 בספטמבר 2006. {{cite AV media}}:  (עזרה)
דוד בן שלום

| --- | --- |

 לידה:  28 בדצמבר 1912 קאסל, הרפובליקה הפדרלית של גרמניה 
 פטירה:  26 בפברואר 1990 (בגיל 77) 
 מדינה:  ישראל 
 
דוד בן שלום (הונזו) (28 בדצמבר 1912 - 26 בפברואר 1990) היה מראשוני הבובנאים בארץ ישראל. בן שלום הקים את הבובטרון בקיבוץ גבעת חיים מאוחד, הפעיל וניהל אותו במשך 40 שנה. שימש במשך שנים רבות כאיש קשר לאונימ"ה העולמית, ובעל תואר "חברות של כבוד" בארגון.
ביוגרפיה

דוד בן שלום נולד בשם יאן בק בקאסל שבגרמניה. בפי חבריו הוא כונה "הונזו". בעודו ילד היגרו הוריו לעיר אוסטרבה שבצ'כוסלובקיה. הוא למד דפוס אומנותי והיה פעיל בתנועת נוער יהודית סוציאליסטית. ב-1934, בגיל 22, עלה לישראל למרות התנגדות הוריו והתיישב בקיבוץ גבעת חיים. כשנשאל לשמו בעברית, ענה, דוד (כשם אביו) בן שלום (כאיש של שלום).
בתחילה עבד במאפיה ולאחר מכן היה אחראי לסניטציה. במסגרת זו, הכניס לקיבוץ מטהר ביוב שחסך מים להשקיה וכן ניטר את היתושים בתעלות המים. הוא היה גם מתקן אופניים ובהמשך עבד ב"בית שרת" כאיש תחזוקה.
במקביל, ומחוץ לשעות העבודה, יצר הונזו את הבובטרון, תיאטרון מריונטות שהפך לענף מכניס של הקיבוץ, והיה פעיל במשך ארבעים שנה. בשנת 1977, מתוך דאגה לעתיד, העביר את תיאטרון הבובות לחוג התיאטרון באוניברסיטת תל אביב ולימד שם כשלוש שנים. בתום שלוש השנים החליט הונזו לפרוש הן מעבודתו בקיבוץ ומהבובטרון. הוא עלה על אוניה של צי הסוחר, וכדי לממן את שהותו, עבד במטבח.
ב-1984 קיבל תואר "חברות של כבוד" באונימ"ה.
הונזו התחתן עם רות ונולדו להם שני ילדים - עירית, שלקחה חלק בהפעלת התיאטרון, ורמי.
הבובטרון > הקמה ותפעול

הונזו החל לבנות את הבובטרון זמן קצר לאחר עלייתו לישראל. על אף שעלה מצ'כיה עתירת תיאטרוני הבובות, הוא למד את הנושא עצמאית מחוברת שמצא בשפה הצ'כית. הונזו יצר את הבובות, תפר את התלבושות, הרכיב את גופי החשמל והקים את הבמה. הבובות היו מריונטות שהופעלו על ידי חוטים. ראשן של הבובות היה עשוי מעיסת נייר, השער מפשתן בדרך כלל, הגוף עשוי מעץ, וכל פרק בנפרד היה קשור בחוט. הופעת התיאטרון הראשונה נערכה על שולחן המטבח בחדר האוכל. לאחר שכנועים רבים הונזו הצליח לקבל תקציב של 29 גרוש. הוא בנה צריף בקצה הקיבוץ ובו התחיל לבנות את הבובטרון. הבובות הופעלו ודובבו על ידי ילדי הקיבוץ וקיבוצי הסביבה. הילדים בגילי 12–15 עברו מבחני קול וזריזות ידיים. תקופת הלימוד הייתה ארוכה. הם נשארו בתיאטרון עד גיוסם לצבא, במקביל ללימודים ולתורנויות שהיו מחויבים בהם.
הבובטרון > הופעות

הבובטרון הופיע ברחבי הארץ החל מ-1938. תפעול ההופעה היה מורכב. משקל הבמה והבובות היה עשרות ק"ג, והיה צורך לדאוג לחיבור לחשמל להפעלת ציוד הגברה. הבמה הוקמה יומיים לפני ההופעה, ופורקה יומיים אחרי סיומה. בשנת 1947 נסע הונזו בשליחות הסוכנות היהודית לאירופה. הבובטרון הופיע במחנות העקורים. הוא הופיע גם בבית המהר"ל בפראג ובפני הנוער היהודי בלונדון. אחרי הכרזת העצמאות הופיע הבובטרון במעברות ברחבי הארץ, וכן בישובים ובערים. בשנת 1966 חתם הונזו על חוזה הופעות עם תיאטרון הבימה ובמשך ארבעה חודשים הופיע שלוש פעמים ביום.
הבובטרון > היצירות

הבובה זיוה - זיוה הייתה בובה בדמות ילדה שהתאימה לדמות של ילדה ארץ ישראלית כפי שראה אותה הונזו. היא הייתה "כוכבת" הבובטרון. במחזות שהועלו, היא הייתה דמות מייצגת של הקיבוץ. הבובה זיוה שמשה ככרוז, כדמות המספר, התערבה בין התמונות במחזה, ובסיום סיכמה את מוסר ההשכל. בשנת 1957 יצא לאור ספר ילדים בשם "הבובה זיוה" מאת רפאל אליעז ובו לצד הטקסט, תמונות של הבובה זיוה שצילם פטר מירום.
המלך בור - מחזה הדגל של התיאטרון, הועלה לראשונה ב-1938. זוהי אלגוריה על הולדת הקיבוץ מתוך השממה. הטקסט נכתב על ידי יעקב שמעוני על פי רעיון של הונזו. עלילת המחזה מתמקדת במלך בור ששולט על השממה שבתוכה מעיין מים זכים. המלך סוגר את המעיין ואינו מאפשר לו לנבוע. קבוצת גמדים שמגיעה למדבר מבקשת לפתוח את המעיין אך המלך אינו מאפשר זאת. ציפור נגלית לעיניהם ומובילה אותם לילדי הקיבוץ. הילדים והגמדים מגיעים אל המעיין ומצליחים לגלול את האבן מעליו. בשנת 1958, בעת שהותו של הונזו בניו יורק, עובד המחזה לסרט.
ג'וג'ו אגדה אפריקנית
הדייג ודג הזהב על פי פושקין - המחזה הועלה בבובטרון עם סוף טוב שאותו חיבר הונזו: לאחר שאשת הדייג ביקשה לשלוט על הים, במקום עונש, דג הזהב איפשר לדייג לבקש משאלה משלו. המחזה נגמר בבקשתו "בקתה טובה, פרנסה טובה ושאשתו לא תהיה כעסנית כל כך... והם חיים באושר ובשלוה עד עצם היום הזה".
נרקיס מלך הביצה על פי לוין קיפניס
ילדי כל העולם הקשיבו מאת יהושע רוזנהק והונזו - במחזה מסופר על החלטתם של ילדי קיבוץ לכנס פסטיבל עולמי של ילדים, שבו יופיעו ילדים מארצות שונות.
ספריו בעברית

תיאטרון בובות, הוצאת הקיבוץ המאוחד 1946
מדריך לבובטרון, עברית, ערבית, אנגלית, הוצאה עצמית 1986
לקריאה נוספת

קטלוג התערוכה "הונזו והבובטרון – בובות על חוט מאוספי משפחת בן שלום" ינואר-מרס 2015, אוצר/מעצב התערוכה אליק מישורי. הוצאת האוניברסיטה הפתוחה.
אשף הבובות מגבעת חיים, מיכאל אוהד "הארץ" 3 ביולי 1964
בובה תמיד בובה, שרית פוקס, "מעריב" 30 בינואר 1981
הערות שוליים

↑  בן שלום דוד – ארכיון גבעת חיים מאוחד
↑  David Ben Shalom, World Encyclopedia of Puppetry Arts, ‏2016-04-26 (באנגלית אמריקאית)
1 2 3  אשף הבובות מגבעת חיים, מיכאל אוהד, "הארץ", 3 ביולי 1964.
↑  הבובטרון – ארכיון גבעת חיים מאוחד
1 2  זה הסוד שלו - הזכרונות מאחורי הבובות של דוד בן שלום (הונזו), נבדק ב-2024-01-02
↑  2011| קיבוץ מושך בחוטים, באתר www.puppetcenter.co.il
1 2  קטלוג התערוכה "הונזו והבובטרון – בובות על חוט מאוספי משפחת בן שלום" ינואר-מרס 2015, אוצר/מעצב התערוכה אליק מישורי. הוצאת האוניברסיטה הפתוחה.
בובות מהבובטרון של הונזו
טיפול במשחק

טיפול במשחק הוא טיפול מתחום הפסיכותרפיה בו נעשה שימוש במשחק במסגרת התהליך הטיפולי. המשחק מאפשר למטופל להביע את עצמו, באופן המאפשר הבעה רגשית ותקשורת עם המטפל. אלו מתאפשרות אם במהלך המשחק נוצר מרחב בטוח ומוגן. המשחק מעלה תכנים פנימיים, לעיתים באמצעות סמלים, וכן מתרחש תהליך בינאישי בין המטפל למטופל במהלך המשחק שתפקידו לסייע למטופל בפתרון בעיות ולהשיג צמיחה אישית והתפתחות מיטבית.
השיטה

טיפול במשחק מתאים בעיקר לילדים. הם מבטאים באמצעותו יכולות שונות, כגון חשיבה, דמיון, תכנון, זיכרון ועוד. לילדים קל יותר לתקשר באמצעות משחק מאשר במילים, וגם קל להם ליצור קשר מהיר עם האחר באמצעותו. לכן בטיפול בילדים מעדיפים מטפלים רבים להשתמש במשחק כדי ליצור דיאלוג עם הילד, בו הילד יכול לשתף את המטפל בחוויות, התנסויות ורגשות, והמטפל יכול לתמוך בו ולסייע לו.
הטיפול במשחק שם דגש על עידוד היצירתיות, מעורבות פעילה וביטוי עצמי אותנטי. במהלך המשחק, החשיבה הרציונלית לא עוצרת את הביטוי החופשי של רגשות, כגון: כעס, פחד, אשמה וקנאה, שאולי נחשבים "לא לגיטימיים".
המשחק יוצר מרחב חופשי, בו הילד יכול להתנסות בלי לפחד מכישלון ומביקורת. המסגרת הטיפולית, אשר מגדירה "מה מותר ומה אסור", מאפשרת לילד מרחב בטוח בו הוא יכול להתנהל בחופשיות, בלי לחשוש לביטחונו הפיזי והרגשי. רק כאשר הילד מרגיש מוגן, הוא יכול לאפשר לעצמו להביע את הרגשות המודחקים, שהם לב לבם של קשייו. ביטוי רגשי כנה, מהווה את הבסיס לריפוי.
הטיפול במשחק מתקיים לרוב אחת לשבוע, במשך 30–50 דקות, באופן קבוע ועקבי. הוא נעשה בחדר טיפולים הכולל משחקים רבים ומגוונים, ויכול להתקיים במסגרת טיפול אישי או טיפול קבוצתי (עם קבוצת ילדים). משחקים נפוצים בחדר הטיפולים הם בובות ובית בובות, פלסטלינה, שולחן חול, משחקי קופסה, משחקי קלפים, משחקי כדור, תחפושות ועוד. הטיפול ניתן על ידי מטפלים שהוכשרו לכך, כגון פסיכולוגים, מטפלים באמנויות, יועצים חינוכיים ועוד.
על פי מטפלים בגישה הפסיכודינמית וגישות אחרות, מאפשר הטיפול במרחב המוגן שנוצר באמצעות המשחק, תהליכים פסיכולוגיים כגון: בניית קשר ואמון עם המטפל המשחק איתו, השלכה לא מודעת של רגשות וחוויות הילד (למשל במשחקי תפקידים באמצעות בובות הכוללים דיבוב של הבובות בהתאם לרגשות הילד), התמודדות עם הצבת גבולות וכללים במשחק והפנמתם ועם ניצחון והפסד, ביטוי וזיהוי דפוסי התנהגות של המטופל ביחסים בינאישיים, הבעת דילמות רגשיות וחברתיות והתמודדות עמם, ועוד. המשחק גם מאפשר נגיעה במורכבויות רגשיות בשילוב הומור, קלילות, יצירתיות ודמיון, שקיימים בכל משחק. במהלך המשחק יכול המטופל לתרגל מיומנויות חברתיות ורגשיות, ולעסוק בתחומים כגון הערכה עצמית, ניהול כעסים, עיצוב התנהגות, כישורי חיים ועוד.
בטיפול במשחק עם ילדים קיים הבדל בין משחק ה-Game למשחק ה-Play. משחקי ה-Play הם בין היתר משחקי דרמה, תנועה ויצירה. אלו משחקים סימבוליים, הם מדגישים ומפתחים את יכולת ההבעה היצירתית והספונטנית של הילד. הם מסייעים לו ליצור עולמות של 'כאילו' כסימולציה לחייו, ולהמחיש דרך הדמיון והחוויה את עולמו הרגשי הפנימי. במשחקים אלו, בשונה ממשחקי ה-Game, אין מערך כללים. לעומת זאת, משחקי ה-Game הם משחקים המוכתבים על ידי חוקים וכללים בעלי תוצאות מוגדרות, כמו משחקי ספורט, קלפים ומשחקי קופסה.
היסטוריה

חשיבות המשחק נודעה עוד בתקופת אפלטון, שאמר כי "אתה יכול לגלות טוב יותר את אופיו של אדם במשך שעה אחת של משחק, מאשר במשך שנה שלמה של שיחה". ב-1762 כתב ז'אן-ז'אק רוסו על ההתבוננות במשחק כדרך משמעותית ללמוד על התנהגות ילדים ולהבין אותם. אך הטיפול המתועד הראשון שנעשה באמצעות משחק, מתואר על ידי זיגמונד פרויד ב-1909 - הוא כתב ניתוח פסיכואנליטי של הפוביה מסוסים ממנה סבל מטופלו הנס הקטן, דרך ניתוח משחקו.
מאז פיתחו פסיכולוגים רבים את שיטת הטיפול במשחק. אנה פרויד השתמשה במשחק בשנות ה-40 כדי להקל על יצירת קשר ואמון בין המטפל לילד וכדי לגעת בעולמו הפנימי. בשנות ה-50, מלאני קליין השתמשה במשחק כדי להבין התנהגות ילדים עד גיל שש, וטענה כי המשחק הוא הדרך ללא מודע שלהם כשם שאסוציאציות חופשיות היא הדרך ללא מודע של מבוגרים. דונלד ויניקוט הדגיש את חשיבות המשחק לילדים בהבעת רגשותיהם במרחב הפוטנציאלי שבין הדמיון למציאות, ובהבנת גבולותיהם. וירג'יניה אקסליין המשיכה ופיתחה את שיטת הטיפול במשחק, והדגישה את חשיבותו ליצירת קשר בטוח בין המטפל לילד, וליצירת מרחב מוגן בחדר הטיפולים שמאפשר לילד להביע את עצמו בדרכו שלו.
על פי הגישה ההתייחסותית, ג'יי בי פרנקל במאמרו "המשחק הוא הדבר" מדבר על טיפול בילדים. הוא מציין כי מהותו של כל טיפול הוא המשחק והפעולה, ורואה בהם ככלי המרכזי בטיפול. הוא אינו רואה בשיטת טיפול בילדים כשונה משיטת טיפול במבוגרים. כמו כן, הוא אינו מבטל את תפקידו של הפירוש בטיפול בילדים אך גם אינו שם את הפירוש במרכז, כיוון שלדעתו המתרחש במפגש הטיפולי הוא עיקרו של הטיפול. בנוסף, הוא לא רואה במשחק כשלב הכנה לטיפול, אלא כטיפול עצמו. הוא רואה בטיפול כמפגש בין שני אנשים שמשחקים יחד ומציג עמדה יותר שוויונית והדדית בין המטפל למטופל, בה המטפל לא מחזיק את עמדת הידען והסמכות בתוך החדר.
בעקבות ההתקדמות בפיתוח הטיפול במשחק והצורך בקידומו כשיטה טיפולית, הוקמה ב-1982 "האגודה לטיפול במשחק" (Association for Play Therapy - APT), שמונה כיום כ-5000 חברים ברחבי העולם.
הערכת השיטה

חוקרים רבים עסקו בבדיקת יעילות שיטת הטיפול במשחק, משנות ה-40 ועד היום. במחקר מטא-אנליזה על 52 מחקרים שהשוו שיטות פסיכותרפיה שונות לילדים ומתבגרים הסובלים מדיכאון נמצא שטיפול במשחק וטיפול פסיכודינמי היו אפקטיביים פחות משאר הטיפולים. יתרה מכך, הם לא היו יותר אפקטיביים מאשר הימצאות ברשימת המתנה. עם זאת, קיימים מחקרים התומכים בטענה כי הטיפול במשחק מסייע לתמיכה ופתרון בעיות בקשיים של ילדים הקשורים בדחק בעקבות גירושי הורים, מוות של קרוב, מעבר דירה, אשפוז ומחלות, התעללות בילדים, אלימות במשפחה ועוד. נמצא כי טיפול במשחק תורם להפחתת התנהגויות אגרסיביות בקרב ילדים בעלי הפרעת התנהגות ולשיפור בקשיי ההסתגלות של בעלי הפרעה זו; נמצאה ירידה בתסמיני דיכאון וחרדה בקרב ילדים להורים גרושים בעקבות טיפול במשחק; נמצא שיפור במיומנויות חברתיות בקרב ילדים הלוקים בהפרעת קשב, ריכוז והיפראקטיביות; נמצא שיפור בדיכאון והיפראקטיביות בקרב ילדים להורים בעלי התמכרות לסמים או לאלכוהול; ועוד.
ראו גם

טיפול בשולחן חול
משחק ילדים
לקריאה נוספת

דונלד ויניקוט, משחק ומציאות, הוצאת עם עובד, 1996.
V. Axline (1967), Play Therapy, New york: Ballantine Books
C. Schaefer (1993), The therapeutic powers of play, New Jersey: Jason Aronson
Ariel, Shlomo (2002). Children’s Imaginative Play – A Visit to Wonderland. Westport, Ct: Greenwood Publishing Group (with an introduction by Brian Sutton-Smith.
H. G. Kaduson & C. E. Schaefer (2006), Short-term Play Therapy For Children, Guilford Publications
International Journal of Play Therapy
הערות שוליים

↑  יונתן שתיל, גאם-תראפי: אומנות הלחימה בקשיים בעולם הילד, רמות- אוניברסיטת תל אביב, 1996
↑  עדה בקר וליזי דוידי, המשחק בגיל הרך, באתר האתר להורים ולאנשי מקצוע בגיל הרך של ד"ר עדה בקר וליזי דוידי, ‏1998
↑  Jay B Frankel, [https://winnicottisrael.com/wp-content/uploads/2020/10/Frankel-J.-B.-1998.-The-Plays-the-Thing-How-the-Essential-Processes-of-Therapy.pdf#page=149 The Play's the Thing How the Essential Processes of Therapy Are Seen Most
 Clearly in Child Therapy], Psychoanalytic Dialogues 8, 1998, עמ' 149-182
↑  חנה סגל, מלאני קליין, עם עובד, 1998
↑  אבי שרוף, מקומו של הפירוש בעבודה הפסיכואנליטית עם ילדים- האם הוא נחוץ?, ע"י כתב עת מרחבים, 2010
↑  Xinyu Zhou, Sarah E. Hetrick, Pim Cuijpers, Bin Qin, Comparative efficacy and acceptability of psychotherapies for depression in children and adolescents: A systematic review and network meta-analysis, World Psychiatry 14, 2015-06, עמ' 207–222 doi: 10.1002/wps.20217
↑  L. A. Reddy, T. M. Files-hall, & C. E. Schaefer (2005), Empirically Based Play Interventions For Children, APA
↑  Dogra, A., Veeraraghavan, V. (1994). A study of psychological intervention of children with aggressive conduct disorder. Journal of Clinical Psychology, 21, 28-32
↑  Wong, S., Morgan, C., Crowley, R., & Baker, J. (1996). Using table game to teach social skills to adolescent psychiatric inpatients: Do the skills generalize? Child & Family Behavior Therapy, 18, 1-17
↑  Burroughs, M., Wagner, W., Johnson, J.T. (1997). Treatment with children of divorce: A comparison of two types of therapy. Journal of Divorce & Remarriage, 27, 83-99
↑  [Kaduson, H., & Finnerty, K. (1995). Self-control game intervention for Attention-Deficit Hyperactivity Disorder. International Journal of Play Therapy, 4, 15-19
↑  [Springer, J. F., Phillips, J. L., Phillips, L., Cannady, L.P., & Kerst-Harris, E. (1992). CODA: A creative therapy program for children in families affected by abuse of alcohol or other drugs. Journal of Community Psychology, 20, 55-74
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007555829905171  BnF: cb13318448b (data)  LCCN: sh85103375  NDL: 00574437  NKC: ph761299
Love Injected

Love Injected (בעברית: אהבה מוזרקת) הוא שיר של הזמרת והיוצרת הלטבית אמינטה סואדוגו.
השיר ייצג את לטביה באירוויזיון 2015 על ידי סואדוגו. סואדוגו סיימה בגמר במקום השישי מתוך 27 מדינות כשלזכותה 186 נקודות, הישגה הטוב ביותר של לטביה מאז 2005 והמיקום הרביעי הטוב ביותר שלה אי פעם. בחצי הגמר היא סיימה במקום השני מתוך שבע עשרה, אחרי מי שניצחה בסופו של דבר, שוודיה.
אתגר בובות הראווה

אתגר בובות הראווה (באנגלית: The Mannequin Challenge) הוא אתגר סרטון ויראלי המאתגר את האנשים המשתתפים בעשיית הסרטון לקפוא על מקומם למשך מספר דקות בעוד מצלם הסרטון נע סביבם ומתעד אותם בתנוחות שונות בעוד השיר "Black Beatles" של הצמד ריי סרמרד מתנגן ברקע. האתגר החל כשקבוצת סטודנטים מאוניברסיטת ג'קסונוויל שבפלורידה החליטה להעלות ב-12 באוקטובר 2016 סרטון לרשת, בו הם תועדו קפואים על מקומם בתנוחה שבחרו מראש על ידי סטודנט שהסתובב סביבם. מהר מאוד, הסרטון נהפך לוויראלי, ובעקבותיו נוסד "אתגר בובות הראווה", שבו השתתפו אנשים מכל רחבי העולם, כולל אמנים, פוליטיקאים וספורטאים מפורסמים, ועם הזמן, צילום האתגר השתכלל יותר ויותר וכן צצו גרסאות שונות של האתגר.
סרטוני האתגר הושוו לקטעי זמן קליע מתוך סצנות מסרטים מפורסמים, אשר בין היתר כוללים את "המטריקס", "אקס-מן: העתיד שהיה" ו"אקס-מן: אפוקליפסה", "אבודים בחלל" ו"באפלו 66". בנוסף, הזמרת אלסיה קארה השתמשה בסגנון דומה של האתגר לצורך צילומי הקליפ לאחד משיריה: "Here", אשר מציג אנשים הקפואים בתנוחותיהם. בנוסף, צוין כי קיימים קווי דמיון בין האתגר לבין סדרת הטלוויזיה של HBO, "וסטוורלד", בה מארחי הפארק "וסטוורלד" קופאים על מקומם לפקודות מתכנני הפארק.
דוגמאות בולטות לביצוע האתגר

בין הסרטונים המפורסמים ביותר של האתגר, ניתן למצוא:
דוגמאות בולטות לביצוע האתגר > ספורטאים

קבוצת "פיטסבורג סטילרס", בחדר ההלבשה שלהם.
קבוצת "אנהיים דאקס", במסיבת הקרח סגנון שנות ה-80 שלהם.
הקבוצות "דאלאס קאובויס", "באפלו בילס" ו"מילווקי באקס" במטוסי הקבוצות שלהם.
הקבוצה ""ניו יורק ג'איינטס" בחדר ההלבשה שלהם.
שחקן ה-NBA, סטפן קרי, ואשתו, עיישה קרי, במסעדה מלאה לקוחות.
נבחרת ההתעמלות של האקדמיה הצבאית של ארצות הברית.
נבחרת פורטוגל בכדורגל יחד עם כריסטיאנו רונאלדו בחדר ההלבשה.
נבחרת ספרד בכדורגל בחדר ההלבשה לאחר המשחק נגד אנגליה.
נבחרת ארצות הברית בכדורגל נשים.
דוגמאות בולטות לביצוע האתגר > אמנים וסלבריטאים

להקת ריי סרמרד (עם השיר שלהם "Black Beatles", שמשמש כנעימת המקור לאתגר).
משתתפי הריאליטי "רוקדים עם כוכבים".
הזמר גארת' ברוקס, במהלך קונצרט.
חברות להקת דסטיניז צ'יילד, הזמרות ביונסה, מישל ויליאמס וקלי רולנד.
הזמרת בריטני ספירס, במהלך חגיגת זכייתה השנייה ברציפות ב"פרסי לאס וגאס".
פול מקרטני, מהביטלס, עמד קפוא על פסנתר בעוד השיר התנגן.
שופטי ומשתתפי הריאליטי "The X Factor" בזמן שאחת המשתתפות שרה את "Black Beatles".
הזמרת טיילור סוויפט, במהלך חג ההודיה ופעם נוספת במהלך קונצרט.
שחקני סדרת הטלוויזיה "החץ".
שחקני סדרת הטלוויזיה "ציידי הצללים".
שחקני המופע "היירספריי לייב!", ביניהם הארווי פירסטיין, דאב קמרון, מרטין שורט, גארט קלייטון ודרק האף כשברקע התנגן אחד השירים מהמופע: "You Can't Stop The Beat".
אלן דג'נרס ווורן בייטי עשו סרטון של האתגר במהלך משחק פינג פונג.
בתוכנית הטלוויזיה "מופע מאוחר עם ג'יימס קורדן" עשו סרטון שצולם במשך יותר משתי דקות ושלושים שניות שכלל את צוות הצילום, מאחורי הקלעים והקהל.
השחקנית טרייסי אליס רוס יזמה סרטון שצולם במהלך טקס הענקת מדליית החירות הנשיאותית בבית הלבן, שכלל מפורסמים כדוגמת אלן דג'נרס, רוברט דה נירו, טום הנקס, ביל גייטס, דיאנה רוס, מייקל ג'ורדן, ריטה וילסון, כרים עבדול-ג'באר ופרנק גרי.
דוגמאות בולטות לביצוע האתגר > פוליטיקאים

מישל אובמה, בבית הלבן עם לברון ג'יימס ושאר קבוצת קליבלנד קאבלירס.
הילרי קלינטון, במטוסה בו נסעה בימי הבחירות יחד עם שאר הצוות שמסביבה.
דוגמאות בולטות לביצוע האתגר > דוגמאות אחרות

ביצוע האתגר במהלך בר מצווה חרדית.
ביצוע האתגר במהלך כנס בינלאומי של שליחי חב"ד.
ביצוע האתגר במהלך הופעה של "עלובי החיים" בתיאטרון הלאומי, "הבימה".
ביצוע האתגר בשידור חי בתוכנית ערב טוב עם גיא פינס בו השתתפו גיא פינס לירון ויצמן וכל צוות ההפקה של התוכנית.
ראו גם

זמן קליע
פסל חי
הערות שוליים

↑  לינוי משעלי, ‏עמוד דום: הכירו את האתגר שמשגע את הרשת, באתר "סרוגים", 23 בנובמבר 2016
↑  Mannequin Challenge
↑  Mannequin Challenge Origin: The true story of the coolest viral video trend of the year. פורסם באתר "Tech.mic" ב-7/11/16.
↑  People can’t stop comparing Westworld to the Mannequin Challenge. פורסם באתר "Polygon" ב-14/11/16
↑  Steelers’ Mannequin Challenge is so cool it’s frozen. פורסם ב-4/11/16.
↑  https://twitter.com/AnaheimDucks/status/798316035019444224
1 2  Cowboys, Bills and Bucks do mile-high ‘mannequin challenge’ renditions on their airplanes. פורסם ב-6/11/16.
↑  Steph and Ayesha Curry Just Won the ‘Mannequin Challenge’ Sweeping the Internet. פורסם ב-8/11/16.
↑  Hold still! The mannequin challenge is freezing the internet. פורסם ב-7/11/16.
↑  Cristiano Ronaldo wins the mannequin challenge with borderline NSFW . פורסם באתר "Metro" ב-12/11/16.
↑  Spain reply to Jamie Vardy's mannequin challenge with incredible version - inside the Wembley changing room. פורסם באתר "Mirror" ב-16/11/16.
↑  The USWNT’s excellent Mannequin Challenge includes surprise cameo. פורסם ב-9/12/16.
↑  https://www.youtube.com/watch?v=D6fQX6ZoOo4
1 2 3 4 5 6  Destiny's Child, Adele and More Celebs Freeze for the Mannequin Challenge. פורסם במגזין "פיפול" ב-4/11/16.
↑  [(http://theboot.com/garth-brooks-mannequin-challenge/ Garth Brooks Takes the ‘Mannequin Challenge’ Live in Concert (WATCH]. פורסם באתר "The boot" ב-14/11/16.
↑  BRITNEY SPEARS NAILED THE MANNEQUIN CHALLENGE WITH HER ENTIRE DANCE TEAM. פורסם ב-14/11/16.
↑  Paul McCartney Takes the ‘Mannequin Challenge’: Watch His Hilarious Video. פורסם ב-10/11/16.
↑  Stage invaders, mannequin challenge and Honey G's MUM steal the show on X Factor. פורסם באתר "Mirror" ב-28/11/16.
↑  Watch Taylor Swift's Amazing Mannequin Challenge With Friends on the Beach. פורסם ב-25/11/16.
↑  https://www.instagram.com/p/BNc2jiPj64k/?taken-by=cw_arrow
↑  The Mannequin Challenge: Shadowhunters Style. פורסם ב-YouTube ב-22/12/16.
↑  Derek Hough and Hairspray Live! cast do the Mannequin Challenge. פורסם ב-YouTube ב-21/12/16.
↑  Is this the most star-packed Mannequin Challenge yet? פורסם באתר "USA Today" ב-23/11/16.
↑  צפו: אתגר בובות הראווה מגיע לבר מצווה חרדית. פורסם ב"כיכר השבת" ב-21/11/16.
↑  Holy Mannequin Challenge! Rabbis get in on viral craze. פורסם ב-"cnet" ב-28/11/16.
↑  צפו: אולם שלם מבצע את אתגר בובות הראווה בהצגה "עלובי החיים", באתר ynet, 20 בנובמבר 2016